సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Infosys సీఈవోపై సంచలన ఆరోపణలు.. ఒక్క రోజులోనే రూ.43,925 కోట్లు హుష్‌కాకి!
Salil Parekh | ఇన్ఫోసిస్‌పై మళ్లీ దుమారం చెలరేగింది. కంపెనీ టాప్ ఎగ్జిక్యూటివ్ అనైతిక విధానాలకు పాల్పడుతున్నారని గుర్తుతెలియని వారు కంపెనీ బోర్డుకు ఫిర్యాదు చేశారు. దీంతో కంపెనీ షేర్లు కుప్పకూలాయి.
Samayam Telugu | Updated:
Oct 22, 2019, 11:20AM IST
హైలైట్స్
సలీల్ పరేఖ్ అనైతిక విధానాలకు పాల్పడ్డారు
లాభాలను, ఆదాయాన్ని ఎక్కువ చేసి చూపారు
కంపెనీ బోర్డుకు గుర్తుతెలియని వ్యకుల లేఖ
దీంతో కుప్పకూలిన ఇన్ఫీ షేర్లు
ఇన్ఫోసిస్ కంపెనీపై మరో దుమారం చెలరేగింది. కంపెనీ చీఫ్ ఎగ్జిక్యూటివ్ ఆఫీసర్ సలీల్ పరేఖ్ కంపెనీ రాబడిని ఎక్కువ చేసి చూపించడానికి అనైతిక అకౌంటింగ్ విధానాలను అనుసరిస్తున్నారనే ఆరోపణలు ఇప్పుడు సంచలనంగా మారాయి. దీంతో కంపెనీ షేర్లు 6 ఏళ్ల కనిష్టానికి కుప్పకూలాయి. ఒకే రోజు స్టాక్ ధర ఏకంగా ఇంట్రాడేలో 16 శాతం మేర పతనమైంది.
‘సలీల్ పరేఖ్ అనైతిక విధానాలు అనుసరిస్తున్నారు. ఇటీవల త్రైమాసికాల్లో కంపెనీ రాబడి, ఆదాయాన్ని ఎక్కువ చేసి చూపించడానికి అనైతిక అకౌంటింగ్ విధానాలు అవలంభిస్తున్నారు’ అని గుర్తుతెలియని ఉద్యోగులు బోర్డుకు ఫిర్యాదు చేశారు. ఆరోపణలకు బలాన్ని చేకూరేలా ఈమెయిల్స్, వాయిస్ రికార్డింగ్‌లు కూడా పంపారు.
Also Read: శుభవార్త.. మళ్లీ పడిపోయిన బంగారం ధర.. ఈసారి ఎంతంటే?
ఈ ఆరోపణలపై కంపెనీ స్పందించింది. ఆడిట్ కమిటీ ఈ అంశంపై దర్యాప్తు చేస్తుందని ఇన్ఫోసిస్ చైర్మన్ నందన్ నిలేకని తాజాగా స్టాక్ మార్కెట్‌కు తెలిపారు. దర్యాప్తు విషయాలను కూడా ఎప్పటికప్పుడు తెలియజేస్తామని పేర్కొన్నారు. కంపెనీ బోర్డు అత్యుత్తమ కార్పొరేట్ గవర్నెన్స్ ప్రమాణాలను అనుసరిస్తోందని తెలిపారు. వాటాదారుల ప్రయోజనాలు పరిరక్షిస్తామని పేర్కొన్నారు.
Also Read: పీఎఫ్ ఖాతాదారులకు అదిరిపోయే శుభవార్త.. కొత్త రూల్‌తో 2 ప్రయోజనాలు!
ఇన్ఫోసిస్ ఆసియాలోనే రెండో అత్యంత విలువైన ఐటీ కంపెనీగా కొనసాగుతున్న విషయం తెలిసిందే. దేశంలోనే టీసీఎస్ తర్వాత రెండో అతిపెద్ద ఐటీ కంపెనీగా ఉంది. ఇకపోతే ఉదయం 11 గంటల సమయంలో ఇన్ఫోసిస్ షేరు ధర 15 శాతం క్షీణతతో రూ.659 వద్ద కదలాడుతోంది. దీంతో కంపెనీ మార్కెట్ క్యాప్ రూ.43,925 కోట్లు హరించుకుపోయింది.